ಎರಡೂ ಕೈಕಾಲು ಕಳೆದುಕೊಂಡ್ರೂ ಕುಗ್ಗದ ಬಾಲಕ, ಬಾಯಿಯಿಂದಲೇ ಪೇಂಟಿಂಗ್ ಸಾಧನೆ ಎನ್ನುವುದು ಸಾಧನಕ ಸ್ವತ್ತೇ ಹೊರತು ಸೋಂಬೆರಿಯ ಸ್ವತ್ತಲ್ಲಾ.. ಸಾಧನೆಗೆ ಶ್ರದ್ಧೆ, ಕಠಿಣ ಪರಿಶ್ರಮ,ಆಸಕ್ತಿಗಳೇ ಮೆಟ್ಟಿಲುಗಳು. ವಯಸ್ಸು, ವ್ಯವಸ್ಥೆ ಇವ್ಯಾವುದು ಕೂಡ ಸಾಧನೆಗೆ ಅಡ್ಡಿಯಾಗುವುದಿಲ್ಲ ಎನ್ನುವುದಕ್ಕೆ ಆಂಧ್ರದ 9 ವರ್ಷದ ಬಾಲಕ ಸಾಕ್ಷಿಯಾಗಿದ್ದಾನೆ. ತೆಲಂಗಾಣದ ಮುನ್ಪಲ್ಲೆ ಮಂಡಲದ ಕಾಮಕೋಲೆ ಗ್ರಾಮದ ಮಧು ಕುಮಾರ್ ಎನ್ನುವ 6ನೇ ತರಗತಿ ಬಾಲಕ ಕಳೆದ ವರ್ಷ ಸಪ್ಟೆಂಬರ್ನಲ್ಲಿ ಸಂಭವಿಸಿದ ದುರಂತದಲ್ಲಿ ತನ್ನ ಎರಡು ಕೈಗಳನ್ನು ಕಳೆದುಕೊಳ್ಳುತ್ತಾನೆ. ಆದ್ರೆ ಈ ಘಟನೆಯಿಂದ ಕುಗ್ಗದ ಕುಮಾರ್ ಸದ್ಯ ಬಾಯಿಯಿಂದಲೇ ಚಿತ್ರಗಳನ್ನು ಬರೆಯುವುದನ್ನು ಕಲಿತು, ತನ್ನ ಕುಂಚದಲ್ಲಿ ಹಲವಾರು ಚಿತ್ರಗಳನ್ನು ರಚಿಸಿದ್ದಾನೆ. ಕಳೆದ ವರ್ಷ ಸ್ಟಪ್ಟೆಂಬರ್ನಲ್ಲಿ ಕುಮಾರ್ ತನ್ನ ಮನೆಯ ಟೆರೆಸ್ ಮೇಲೆ ಆಟವಾಡುವಾಗ, ವಿದ್ಯುತ್ ಶಾಕ್ ಹೊಡೆದಿದ್ದು, ಈ ಘಟನೆಯಲ್ಲಿ ಆತ ತನ್ನ ಎರಡೂ ಕೈಕಾಲುಗಳನ್ನು ಕಳೆದುಕೊಂಡಿದ್ದ. ಈತನ ಬಗ್ಗೆ ತಿಳಿದ ಆರ್ಟಿಸ್ಟ್ ಡಾ.ಸಮುದ್ರಲಾ ಹರ್ಷ ಎನ್ನುವವರು ತಾವಗಿಯೇ ಮುಂದೆ ಬಂದು ಕುಮಾರ್ಗೆ ಚಿತ್ರ ಬರೆಯುವ ತರಬೇತಿ ನೀಡಿದ್ದಾರೆ. ಹರ್ಷ ಅವರ ತರಬೇತಿಯಲ್ಲಿ ಪಳಗಿದ ಕುಮಾರ್ ತನ್ನ ಬಾಯಿಯ ಸಹಾಯದಿಂದ ಸುಂದರವಾಗಿ ಚಿತ್ರ ಬರೆಯಲು ಕಲಿತ್ತಿದ್ದಾನೆ. ಈ ಬಗ್ಗೆ ಮಾತನಾಡಿರುವ ಕುಮಾರ್, ನನ್ನ ಕಲಿಕೆ ಬಗ್ಗೆ ನನಗೆ ಹೆಮ್ಮೆಯಿದೆ. ಕಳೆದೊಂದು ವರ್ಷದಿಂದ ಚಿತ್ರ ಬರೆಯಲು ಕಲಿಯುತ್ತಿದ್ದೇನೆ. ನಾನು ಭರವಸೆ ಕಳೆದುಕೊಂಡಾಗ ಅನೇಕರು ನನಗೆ ಸಹಾಯ ಮಾಡಿದ್ದಾರೆ. ಈಗ ನಾನೂ ಕೂಡ ಕೆಲವರಿಗೆ ಸ್ಫೂರ್ತಿಯಾಗಿದ್ದೇನೆ ಎಂದರೆ ಖುಷಿಯಾಗುತ್ತದೆ ಎಂದಿದ್ದಾನೆ. ಶ್ರದ್ಧೆಯಿದ್ದರೇ ಎಂತದನ್ನೂ ಸಾಧಿಸಬಹುದು ಎನ್ನುವುದಕ್ಕೆ ಮಧು ಕುಮಾರ್ ಉತ್ತಮ ಉದಾಹರಣೆ.